રથયાત્રાના તૈયારીઓ વચ્ચે રવિવારે અમદાવાદના અમદાવાદના બહેરામપુરા વિસ્તારમાંથી દેશી બનવાટના બોમ્બ મળી હોવાની માહિતી મળતા જ પોલીસ તંત્ર દોડતું થઈ ગયું હતું. બહેરામપુરા વિસ્તારની ઉંટવાળી ચાલી પાસે પડેલા કચરાના ઢગલામાંથી બાળકોને દેશી બનાવટના બોમ્બ મળી આવતા સમગ્ર વિસ્તારમાં ચકચાર મચી ગઈ હતી. સ્થાનિક લોકોએ પોલીસને જાણ કરતા ડીસીપી, એસીપી, બોમ્બ સ્કોર્ડ સહિતના ઉચ્ચ પોલીસ અધિકારીઓ ઘટના સ્થળે પહોચી ગયા હતા. કચરાના ઢગાલમાં પણ તપાસ કરતા કોઈ વાંધા જનક વસ્તુ હાથે લાગ્યું ન હતું. પોલીસના જણાવ્યા મુજબ આ પદાર્થ ફટાકડામાં ઉપયોગમાં લેવાયો છે તેથી તેનાથી મોટું નુકશાન થવું શક્ય નથી.